**Referat fra ledermøte mandag 26. juni 2018.**

**Kursrommet, Klosterskogen Travbane**

**Tilstede:** Skien, Bamble, Helgen og Holla, Drangedal, Bø, Siljan, Øvre Telemark, Fyresdal, Melum og Solum

**Fravær:** Porsgrunn, Gjerstad, Nes og Omegn, Øst-Telemark, Sannidal

**Styret** var representert med unntak av Hanne Rønningen og Johan Herbjørn Undem.

Totalt var 10 av forbundets 15 lag tilstede på møtet.

**Agenda:**

1. **Informasjon fra daglig leder TT as/Klosterskogen Travbane as.**

Sammendrag av info. ligger vedlagt.

1. **Ny travbane i Bø, hvilken rolle skal den ha for travet i Telemark?**

Forbundets leder innledet med å dele sine tanker rundt videre drift av Klosterskogen Travbane. Som det fremgikk av daglig leders informasjon sliter banen med dårlig økonomi samtidig som det er et stort behov (og pålegg om) nye investeringer. Dersom vi nå ikke gjør noe er det stor fare for at det om få år ikke er noen travbane i Telemark. Det er viktig at man tar realitetene inn over seg og ikke lar seg styre av følelser og ønske om at «alt skal være slik det en gang var».

Etter hans syn er en ny flerbruksbane i Bø et godt alternativ man bør støtte og jobbe videre med.

Det en ennå en lang vei å gå der man bl.a. endelig må avklare eierforholdet på Kloster, og det man nå først må ta stilling til er om forbundet skal gi støtte til videre prosjektering i Bø.

Konklusjonen etter en diskusjon i salen ble at alle lagenes styrer inviteres til et møte i Bø slik at alle har samme informasjon når vedtak skal fattes.

1. **Informasjon fra forbundssekretær**
* **Brønnøysundregisteret** – lagene som ennå ikke er registrert her oppfordres til å gjøre dette.
* **Min side** – alle hesteeiere oppfordres til å benytte denne siden
* **Til start eldre hester** – behovet for dette synes lavt i Telemark og prosjektet legges på is.
* **Kostnader vedrørende GF DNT** – alle lag vil bli fakturert for kr. 1050,-.
* **Høstkonferanse 2018** – Årets høstkonferanse vil bli avholdt 20.10.18.

(mest sannsynlig over 2 dager– ennå ikke helt avklart) Quality Hotell Kongsberg.

1. **Eventuelt**

Leder av Bø Tråvlag informerte om at bruken av lokalbanen var stor og at den også ble mye brukt av mange «ikke medlemmer».

Laget stiller gjerne anlegget til disposisjon, men kostnader til drift er store og det er ønskelig at andre lag som har brukere av banen også bidrar med midler til dette.